COMUNICAREA CU COPII

Comunicarea este fundamentală pentru dezvoltarea copiilor; copiii trebuie să poată înțelege și să fie înțeleși. Comunicarea stă baza relațiilor și este esențială pentru învățare, joc și interacțiune socială. Comunicarea nu înseamnă a rosti câteva cuvinte, înseamnă înțelegere, ascultare, empatie, dicție, atenție și multe altele. Este mai mult decât un simplu cuvânt, este un mod de viață.

⦿ Comunicarea cu bebelușii este fundamentul atașamentului

Dacă un părinte sau un îngrijitor răspunde pozitiv semnalelor unui copil, acestea „se transformă”  în comunicare. De aici va rezulta faptul că bebelușii vor dezvolta un atașament sigur. Acest atașament se bazează pe învățare și comunicare și ajută copiii să prospere.

⦿ Limbajul și comunicarea reprezintă modul în care ne cunoaștem și construim relații

În calitate de părinți vorbim și ascultăm copilul, lucru care îl ajută să se dezvolte și să învețe, precum și să formeze conexiuni din ce în ce mai complexe. Comunicând cu copilul de mic, acesta va deprinde abilități puternice de comunicare și se va descurca în situațiile noi care se ivesc în viața lui.

⦿ Limbajul este baza învățării

Comunicarea și limbajul reprezintă mijlocul prin care profesorii dăruiesc informație și copiii învață. Imaginează-ți că încerci să înveți și să înțelegi noi informații fără capacitatea de a asculta, înțelege și a vorbi. Toate acestea se formează la vârste mici. A trece prin acest proces la vârste mai mari presupune o dificultate mai mare.

⦿ Copiii cu probleme de limbaj și comunicare riscă să prezinte dificultăți în citire, scriere și ortografie

Dacă cei mici nu pot spune/pronunța cuvinte, va fi mult mai probabil să aibă dificultăți în citire și în scriere. Dacă aceștia nu pot înțelege cuvintele pe care le aud, se vor lupta pentru înțelege ce au citit.

⦿ Copiii cu dificultăți de comunicare pot avea și dificultăți de comportament

Majoritatea copiilor cu probleme de comportament prezintă anterior dificultăți în ceea ce provește comunicarea și limbajul. Imaginează-ți frustrarea de a nu putea transmite mesajul tău exact așa cum trebuie pentru a fi înțeles de toată lumea.

⦿ Prieteniile sunt extrem de importante pentru copii

Crearea și păstrarea prieteniilor și a celorlalte relații sunt dificile dacă ai abilități de comunicare slabe. Copiii aleg adesea prieteni care se pricep să comunice, astfel încât copiii cu dificultăți sunt de două ori mai defavorizați.

⦿ Stima de sine și încrederea pot fi afectate

Copiii cu nevoi de comunicare se văd adesea ca fiind mai puțin capabili și mai puțin populari decât prietenii lor. Tinerii cu abilități bune de comunicare se simt mai încrezători și nivelul stimei de sine reprezintă o creștere față de cei cu anumite probleme în limbaj și comunicare.

### Impactul comunicării asupra  unor domenii ale vieții

#### **⦿**Educație

1. Problemele în ceea ce privește comunicarea (și limbajul) duce adesea către alfabetizare și, fără ajutorul corect, între 50% și 90% dintre copiii cu necesități de comunicare persistente continuă să aibă dificultăți de citire și vorbire.
2. S-au luat în vedere abilitățile de citire și comunicare ale copiilor de 5 ani, cu abilități de limbaj bune și slabe; când acești tineri au împlinit vârsta de 14 ani, exista un decalaj între aceștia, acest decalaj extinzându-se la o diferență de 5 ani. Adică cei cu abilități slabe citeau ca și cum aveau 5 ani în minus, dar cei cu abilități bune citeau conform vârstei și standardelor.
3. Doar o cincime dintre copiii cu probleme de vorbire, limbă și comunicare ating nivelurile așteptate pentru vârsta lor.

#### **⦿**Resurse umane

1. Angajatorii apreciază abilitățile de comunicare ca fiind cea mai mare prioritate, peste calificări, 47% dintre angajatori raportând dificultăți în a găsi angajați cu un nivel adecvat de abilități de comunicare orală și nu numai.
2. 8 din 10 tineri șomeri s-au dovedit că au probleme de vorbire, limbă și comunicare.
3. O mare parte dintre șomeri se confruntă cu probleme de comunicare și unele studii arată că, deși li s-a oferit o șansă de a rezolva aceste bariere (cursuri, consiliere) o parte dintre aceștia refuză sau dispar după prima ședință/primul curs.

⦿ Sănătate

1. Comunicarea slabă este un factor de risc pentru sănătatea mintală.
2. 40% dintre copiii de 7-14 ani apelează la servicii de terapie.
3. Fără un ajutor eficient, o treime dintre copiii cu vorbire, limbaj și comunicare defectuoase necesită tratament pentru problemele de sănătate mentală apărute în viața adultă.

 Copiii care întâmpină probleme ale comunicării văd viața ca o corvoadă

În ciuda importanței vitale a comunicării, puțini oameni știu despre numărul de copii care se luptă pentru dezvoltarea acestor abilități și barierele cu care se confruntă.

Un studiu european a arătat că peste 1 milion de copii din Marea Britanie au nevoie de îmbunătățirea abilităților de vorbire, limbaj și comunicare pe termen lung.  Acești copii nu învață să comunice eficient în același mod ca ceilalți copii. Adesea au nevoie de plan de acțiune specific și sprijin din partea specialiștilor pentru a-și dezvolta abilitățile de comunicare.

### Bariere de comunicare la copii

Învățarea de a vorbi este o abilitate complicată și se poate descompune în mai multe moduri diferite:

#### **⦿ Nu pot scoate cuvintele**

Unii copii știu ce vor să spună, dar cuvintele nu ies pe gură. Pentru unii, cuvintele ies, dar vorbirea este foarte neclară și este dificil pentru ceilalți să înțeleagă. Alții nu pot găsi cuvintele de care au nevoie, cum ar fi atunci când știi numele cuiva și pur și simplu nu își pot aminti; sau nu își pot organiza cuvintele și propozițiile, așa că vorbirea este confuză și greu de urmărit. Acești copii au o deficiență de vorbire și limbaj. Aceștia pot fi la fel de capabili ca ceilalți copii de vârsta lor, dar vorbirea este foarte dificilă pentru ei.

#### **⦿ Nu înțeleg cuvinte**

Unii copii se luptă să înțeleagă cuvinte și propoziții, cum ar fi ca atunci când mergi într-o țară străină și nu înțelegi limba – în cele din urmă, prinzi cuvintele din zbor. Acești copii nu le pot prinde din zbor, mai ales dacă vorbim de limba maternă. Au nevoie de abilități puternice de vorbire și suport lingvistic pentru a învăța limba. Acești copii au o deficiență de vorbire și limbaj. Aceștia pot fi la fel de capabili ca alți copii de vârsta lor, însă înțelegerea limbajului este foarte dificilă pentru ei.

⦿ Nu știu să poarte o conversație

Unii copii pot vorbi clar și în propoziții, dar să nu știe cum să folosească aceste abilități pentru a discuta/a avea o conversație. S-ar putea să nu te privească, să nu te asculte bine sau s-ar putea să întrerupă prea mult sau să vorbească doar despre propriile lor interese. De multe ori acești copii vor să vorbească și să se împrietenească, dar nu știu cum. Aceștia pot fi la fel de capabili ca ceilalți copii de vârsta lor, dar comunicarea cu ceilalți este foarte dificilă pentru ei.

⦿ Nu cunosc destule cuvinte

Unii copii par mai mici decât vârsta lor când vine vorba de vocabular. Ei nu înțeleg și nu folosesc atâtea cuvinte ca ceilalți copii de vârsta lor; propozițiile sunt scurte, pot avea abilități de ascultare slabe sau vorbire neclară pentru vârsta lor. Mulți dintre acești copii au potențialul și șansa de a fi pas în pas cu ceilalți copii cu sprijinul adecvat.